CELEX: 32005R1219
Language: sl
Date: 2005-07-28 00:00:00
Title: Uredba Komisije (ES) št. 1219/2005 z dne 28. julija 2005 o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov

29.7.2005   
            
            
               SL
            
            
               Uradni list Evropske unije
            
            
               L 199/45
            
         
      UREDBA KOMISIJE (ES) št. 1219/2005
   z dne 28. julija 2005
   o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga za vino ob upoštevanju tržnih mehanizmov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti členov 33 in 36,
   ob upoštevanju naslednjega:
   
               (1)
            
            
               Člen 13 Uredbe Komisije (ES) št. 1623/2000 (2) v okviru sistema pomoči za vrste mošta, ki se uporabljajo za obogatitev vin, predvideva odstopanje, ki poteče konec vinskega leta 2004/2005, za vrste mošta s poreklom iz vinorodnih con, razen cone CIII. Dokler ne bo temeljitejše spremembe tega sistema pomoči v okviru načrtovane reforme skupne ureditve trga za vino, je treba to odstopanje podaljšati do konca vinskega leta 2006/2007.
            
         
               (2)
            
            
               Členi 45, 59 in 61 Uredbe (ES) št. 1623/2000 določajo nekatere roke za destilacijo stranskih proizvodov pri proizvodnji vina. Glede na zelo dobro letino v vinskem letu 2004/2005 imajo nekatere države članice praktične težave pri dokončanju destilacije v predvidenih rokih. Zato je navedene roke treba podaljšati.
            
         
               (3)
            
            
               Člen 52 Uredbe (ES) št. 1623/2000 predvideva odstopanje od sistema destilacije za vina, dobljena iz grozdja, ki se istočasno uvršča med sorte vinske trte in med sorte za proizvodnjo vinskega žganja z označbo porekla za vinska leta 2001/2002 do 2004/2005. Dokler ne bo temeljitejše spremembe tega sistema pomoči v okviru načrtovane reforme skupne ureditve trga za vino, je treba to odstopanje podaljšati do konca vinskega leta 2006/2007.
            
         
               (4)
            
            
               Člen 63a Uredbe (ES) št. 1623/2000 o destilaciji vina v pitni alkohol določa odstotek proizvodnje, ki ga proizvajalci lahko zagotovijo po tem načinu destilacije. Treba je določiti ta odstotek za vinsko leto 2005/2006.
            
         
               (5)
            
            
               Uredbo (ES) št. 1623/2000 je treba zato ustrezno spremeniti.
            
         
               (6)
            
            
               Ker se naslednje vinsko leto začne 1. avgusta 2005, je treba to uredbo uporabljati od tega datuma.
            
         
               (7)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Uredba (ES) št. 1623/2000 se spremeni:
   
               1.
            
            
               V drugem pododstavku člena 13(1) se besedilo „za vinska leta 2003/2004 do 2004/2005“ nadomesti z besedilom „za vinska leta 2003/2004 do 2006/2007“.
            
         
               2.
            
            
               V členu 45(1) se doda pododstavek:
               „Kot izjema od prvega pododstavka se za vinsko leto 2004/2005 rok, določen v prvem pododstavku, podaljša do 31. avgusta naslednjega vinskega leta.“
            
         
               3.
            
            
               V četrtem pododstavku člena 52(1) se besedilo „za vinska leta 2001/2002 do 2004/2005“ nadomesti z besedilom „za vinska leta 2001/2002 do 2006/2007“.
            
         
               4.
            
            
               V členu 59 se doda pododstavek:
               „Kot izjema od prvega pododstavka se za vinsko leto 2004/2005 rok, določen v navedenem pododstavku, podaljša do 15. septembra naslednjega vinskega leta.“
            
         
               5.
            
            
               V členu 61(3) se doda pododstavek:
               „Vendar se za vinsko leto 2004/2005 rok, določen v prvem pododstavku, podaljša do 15. septembra naslednjega vinskega leta.“
            
         
               6.
            
            
               V prvem pododstavku člena 63a(2) se zadnji stavek nadomesti z naslednjim besedilom:
               „Za vinska leta 2004/2005 in 2005/2006 je navedeni odstotek določen na 25 %“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Ta uredba se uporablja od 1. avgusta 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. julija 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).
   
      (2)  UL L 194, 31.7.2000, str. 45. Uredba, kakor je bila nazadnje spremenjena z Uredbo (ES) št. 616/2005 (UL L 103, 22.4.2005, str. 15).